Kulturno društvo Qulenium

Mlada jata na festivalu Bobri 2026
2026-04-03 17:00 - 18:00 (Europe/Ljubljana) | Pionirski dom – Center za kulturo mladih, Vilharjeva cesta 15, Ljubljana, 1000, Slovenia
V skladu z mislijo Andrewa Hewitta, da je koreografija tudi družbena praksa, ki uteleša ideologije in odnose, Mlada jata postavlja mlade v vlogo dejavnih ustvarjalcev sobivanja: z gibom ne le dedujejo znanje preteklih generacij, temveč ga soustvarjalno preoblikujejo – z ritmom, dinamiko in s pogledom, ki ga prinaša sodobni čas.
Jata bo letela od vhoda v Festivalno dvorano do Navja (Bežigrad) v Ljubljani.
Več informacij tudi na povezavi: https://bobri.si/program/530/2026-04-03/15-00/mlada-jata/

Kulturni bazar 2026
2026-04-01 10:30 - 12:00 | Cankarjev dom, Dvorana Alme Karlin, Prešernova cesta 10, Ljubljana, 1000, Slovenia
Program največjega strokovnega usposabljanja na področju kulturno-umetnostne vzgoje Kulturni bazar 2026 vključuje raznovrsten nabor dogodkov. Med njimi se lahko srečate tudi s Sašo Lončar v Dvorani Alme Karlin.
Več o dogodku si preberite na spletin strani Cankarjevega doma.
(Ne)dostopnost ustvarjalnega plesa in njegova vsestranost

Plesni ognjemet 2025
2025-12-21 17:00 - 20:00 | Prešernovo gledališče Kranj, Glavni trg 6, Kranj, 4000, Slovenia
Podrobnosti vam razkrijemo kmalu! Danes pa si že shranite datum 21. 12. 2025 ob 17h.

Strokovni plesni aktiv v Kranju
2025-11-22 09:00 - 17:30 | JSKD RS, OI Kranj, Cankarjeva 2, Kranj, 4000
Saša Lončar bo del Plesnega aktiva v Kranju! Z udeležnci bo delila svoje strokovno znanje v mestu, kjer se je ideja o plesnem društvu Qulenium rodila med drevesi v skupini sodobno-mislečih prijateljev.
Vabimo vas na Plesni aktiv, namenjen vzgojiteljem, mentorjem, plesnim skupinam, plesalcem in koreografom, ki želijo poglobiti svoje razumevanje ustvarjalnega procesa in se povezati z drugimi plesnimi pedagogi.
CILJ
Srečanje spodbuja izmenjavo izkušenj, strokovni dialog ter raziskovanje ustvarjalnih pristopov v plesnem pedagoškem delu. Namenjeno je povezovanju mentorjev in odpiranju prostora za refleksijo, domišljijo ter svobodo plesnega izraza.
POVZETEK INFORMACIJ
– Trajanje: 8,5 ur – udeleženci prejmejo potrdilo o udeležbi.
– Saša Lončar bo strokovno delavnico vodila med 14.30 in 17.30.
– Podroben program si oglejte TUKAJ.
– S seboj prinesite: pisalo in zvezek, udobna oblačila in nogavice, primerne za delo v plesni dvorani (vstop s čevlji v dvorano ni dovoljen).
PRIJAVA
Prijavo uredite najkasneje do 17. 11. 2025 preko PRIJAVNICE ali na e-mail oi.kranj@jskd.si.
Podrobnejše informacije najdete TUKAJ.

Festival ŽIVA 2025
2025-11-15 18:30 - 21:00 | Španski borci, Ljubljana, Zaloška cesta 61, Ljubljana, 1000, Slovenia
Vabljeni na festival ŽIVA kjer nastopajo tudi naše plesalke in plesalci! V soboto, 15. 11. ob 18.30 in ob 20.00 se bomo družili s skupinami:
PEGE – STAPLJANJE (koreografija: Ana Romih)
QAXIS – DVORANA PREHODA (koreografija: Saša Lončar s plesalkami)
QARS – DOBROVANJE (koreografija: Ana Romih)
Festival plesne ustvarjalnosti ŽIVA ponuja program plesnih miniatur in predstav izbranih plesnih skupin in posameznic/posameznikov iz vse Slovenije ter goste iz tujine. Ime festivala predstavlja svojevrsten hommage Živi Kraigher, plesni pedagoginji, koreografinji in dolgoletni voditeljici Oddelka za izrazni ples na SGBŠ v Ljubljani. V treh festivalskih dneh se bo letos predstavilo 430 plesalk in plesalcev ter njihovih neprecenljivih plesnih učiteljic in učiteljev, koreografinj in koreografov, mentoric in mentorjev.
Festival bo potekal od 13. – 15. novembra 2025 in bo posregel s skupinskimi in solo plesnimi miniaturami. Podrobnejši program je na voljo TUKAJ.

Koreografski obrat #10: Eko-koreografija
2025-11-06 16:00 - 18:00 | Pionirski dom – Center za kulturo mladih, Vilharjeva cesta 15, Ljubljana, 1000, Slovenia
Vabimo vas na Koreografski preobrat #10 v katerem sodelujejo tudi plesalci KUD Qulenium, Pionirski dom – Center za kulturo mladih Ljubljana.
Podrobnejši program si oglejte TUKAJ.

Seminar: Bolj opolnomočeni v novo šolsko leto
2025-09-27 | Pionirski dom – Center za kulturo mladih, Vilharjeva cesta 15, Ljubljana, 1000, Slovenia
Z veseljem vas vabimo na celodnevni strokovni seminar Bolj opolnomočeni v novo šolsko leto, primarno namenjen učiteljem tretje triade osnovnih šol Mestne občine Ljubljana ter svetovalnim delavcem, specialnim pedagogom in drugim strokovnim profilom, ki so vsakodnevno v stiku z mladimi v šolskem okolju.
Seminar združuje umetnostne, pedagoške in reflektivne pristope ter ponuja konkretna orodja za krepitev duševnega zdravja mladih in ustvarjanje varnega učnega okolja.
Dogodek bo povezovala Urša Strehar Benčina, gledališka pedagoginja in dolgoletna izvajalka strokovnih usposabljanj, ob sodelovanju strokovnjakinje z NIJZ, umetniških pedagoginj, umetnostne terapevtke in psihoterapevta.
Časovnica seminarja – sobota, 27. september 2025
08:30 – 09:00 | Prihod, registracija, neformalno uvodno druženje ob kavi
09:00 – 09:15 | Uvodni nagovor – Urša Strehar Benčina
09:15 – 09:45 | Uvodno predavanje – dr. Helena Jeriček Klanšček (NIJZ): Raziskava HBSC in duševno zdravje mladih
09:45 – 11:15 | Umetniški modul I: Impro delavnica – Veronika Hana Grubič
11:15 – 11:30 | Odmor (kava, prigrizki)
11:30 – 13:00 | Umetniški modul II: Gibalna delavnica – Ana Romih
13:00 – 14:00 | Kosilo
14:00 – 15:30 | Delavnica: Krepitev učiteljev za delo z mladimi (elementi nevrodramske igre) – Saša Hudnik
15:30 – 15:45 | Odmor (kava, prigrizki)
15:45 – 16:45 | Reflektivni modul: čustveno delo z mladimi in umetnost kot terapevtsko orodje – Drago Švajger
16:45 – 17:15 | Diskusija in evalvacija: prenos vaj v šolski kontekst, razmislek o nadaljnji vključitvi v mednarodni projekt MTG – Urša Strehar Benčina
Namen in cilji
Seminar ponuja izkustveno učenje in praktične metode, ki učiteljem pomagajo pri:
-> ustvarjanju psihološko varnega učnega okolja,
-> spodbujanju izražanja in komunikacije,
-> razvijanju socialnih veščin in čustvene pismenosti,
-> uporabi umetniških vaj v razredu.
Udeleženci bodo prejeli tudi priročnik z vajami, ki jih lahko prenesejo v svojo pedagoško prakso.
ℹ️ Prijava
Seminar je brezplačen, število mest je omejeno. Prijave zbiramo do 22. septembra preko spletnega obrazca: https://forms.gle/zHtLGpgN3aewaJfE8.
Za dodatne informacije se lahko obrnete na:
bjanka.krsmanc@pionirski-dom.si
031 373 175
Vabljeni, da se nam pridružite in skupaj z nami soustvarite nove poti za podporo mladim.
Seminar je financiran s strani Mestne občine Ljubljana, v okviru programa Kultura zdravi.

Seminar: šelestenje
2025-09-19 - 2025-09-20 | Karantena, Maribor, Pobreška cesta 20,, Maribor, 2000
Napovedujemo navdihujoč plesno-ustvarjalni seminar s priznano plesno pedagoginjo Sašo Lončar, ki s svojo odprtostjo, domišljijo in izostrenim občutkom za otroke že vrsto let soustvarja pomembne zgodbe sodobnega plesa. Tokrat nas bo popeljala v svet šelestenja – v tisto nežno vmes med zvokom, gibom in tišino, kjer lahko vznikne plesna pripoved.
Seminar je namenjen vsem, ki želite razvijati senzorično zaznavanje, telesno zavedanje in domišljijsko gibanje, hkrati pa pridobiti praktične ideje in orodja za ustvarjalno delo z otroki. Skupaj bomo prisluhnili telesu, prostoru in šepetu – in iz njih spletli šelestečo koreografijo.
Saša Lončar: »Šelestenje je zvok in gibanje narave – subtilno, a polno življenja. Lahko je list, ki ga premakne veter, lahko je notranje šepetanje, lahko je stik dveh teles ali spirala v zraku.
Raziskovali bomo kako šelesti telo, kako slišimo kar se giblje in gibamo kar slišimo, kako se umestiti v šelesteče zgodbe in ustvariti iz šepeta koreografijo.«
CILJI SEMINARJA:
Raziskati temo »šelestenje« skozi gib, občutek, zvočnost in domišljijo.
Pridobiti praktične plesno-ustvarjalne pristope za delo z otroki.
Razvijati senzorno zaznavanje, zavedanje telesa, povezovanje giba in zvoka.
Ustvariti šelestečo plesno zgodbo.
Seminar je praktične narave – potrebujemo udobna oblačila, pisalo in zvezek.

Mašun 2025
2025-06-29 - 2025-07-06 | Mašun, Mašun 6, Knežak, 6253, Slovenia
Ustvarjalni tabor Mašun letos praznuje 30 let! Praznovali bomo v duhu umetnosti in prijateljstva. Pripravljamo pa tudi prav posebno presenečenje!
Prijave zbiramo do 14. 2. 2025, zato pohitite in zagotovite mesto vašemu otroku. Prijavnico si prenesite TUKAJ.

Kalejdoskop 2025 - Ljubljana
2025-06-14 - 2025-06-15
Pridružite se nam na dogodku, ki ga vsi čakamo celo leto! Kalejdoskop 2025 – manifestacija umetniškega izražanja bo v Ljubljani potekal 14. in 15. 6. 2025.
Kalejdoskop je festival sodobne odrske umetnosti, ki ga prireja Kulturno društvo Qulenium. Dogodek poteka v Kranju in Ljubljani ter združuje ples, performans in druge umetniške izraze. Festival ponuja platformo za predstavitev del umetnikov različnih generacij, od mladih ustvarjalcev do uveljavljenih imen. Program vključuje plesne miniature, interaktivne predstave, performanse in intervencije v javnem prostoru, s čimer spodbuja dialog med umetnostjo in občinstvom.
Kulturno društvo Qulenium, ustanovljeno leta 1999, si prizadeva za razvoj sodobne plesne umetnosti in organizira različne dogodke, kot so seminarji ustvarjalnega giba ter festivali, med katerimi je Kalejdoskop eden osrednjih.
Program vam razkrijemo kmalu, vi pa si že danes zabeležite datuma!

Kalejdoskop 2025 - Kranj
2025-05-30 18:00 - 2025-05-31 22:00
Pridružite se nam na dogodku, ki ga vsi čakamo celo leto! Kalejdoskop 2025 – manifestacija umetniškega izražanja bo v Kranju potekal 30. in 31. 5. 2025.
Kalejdoskop je festival sodobne odrske umetnosti, ki ga prireja Kulturno društvo Qulenium. Dogodek poteka v Kranju in Ljubljani ter združuje ples, performans in druge umetniške izraze. Festival ponuja platformo za predstavitev del umetnikov različnih generacij, od mladih ustvarjalcev do uveljavljenih imen. Program vključuje plesne miniature, interaktivne predstave, performanse in intervencije v javnem prostoru, s čimer spodbuja dialog med umetnostjo in občinstvom.
Kulturno društvo Qulenium, ustanovljeno leta 1999, si prizadeva za razvoj sodobne plesne umetnosti in organizira različne dogodke, kot so seminarji ustvarjalnega giba ter festivali, med katerimi je Kalejdoskop eden osrednjih.
Program v petek, 30. 5.
18:00, Volkov vrt – Mlada jata
Gibalno – gledališki dogodek po Kranju
20:00, TrainStation SubArt – 11:11
Plesna predstava v izvedbi Veronike Valdés
Program v soboto, 31. 5.
12:00, TrainStation SubArt – Giboskop
Plesne miniature z gosti – program najdete TUKAJ.
20:00, TrainStation SubArt – (Med)Prostornina
Multimedijski performans
21:00, TrainStation SubArt – Drsenje v prelomu
Plesno – gledališki performans
Podrobnosti dogodkov si oglejte TUKAJ.

Namig 2025 - regijska revija plesnih skupin
2025-05-24 17:00 - 19:00 | Prešernovo gledališče Kranj, Glavni trg 6, Kranj, 4000, Slovenia
Vabljeni, da si v soboto 24. 5. ob 17.00 ogledate izbor najboljših odrskih interpretacij plesalcev iz celotne Gorenjske regije. Na regijskem srečanju si lahko ogledate tudi najboljše Qulenium plesne skupine:
Drobižki z miniaturo Živaleta
Žuže z miniaturo Tembudile
Pege z miniaturo Stapljanje
Quars z miniaturo Dobrovanje
Celoten program si oglejte TUKAJ.

Globusalno: Sodobni ples brez meja
2025-04-15 19:00 - 20:00 | Mestna knjižnica Kranj, Gregoričičeva ulica 1, Kranj, 4000, Slovenia
V sklopu Globusalno tokrat v ospredje stopa sodobni ples. Na pogovoru, ki ga bo vodil Toni Cahunek, bosta gostji priznani plesalki, pedagoginji in koreografinji Saša Lončar in Vita Osojnik.
Saša Lončar že več kot tri desetletja prispeva k razvoju plesne umetnosti. Po začetkih v Plesni šoli Eureka in Studiu Tango je leta 1999 ustanovila Kulturno društvo Qulenium, kjer deluje kot predsednica, umetniška vodja, koreografinja, pedagoginja in producentka. Njeno delo zaznamuje preplet umetnosti in pedagogike – z neštetimi projekti in koreografijami je oblikovala številne generacije mladih plesalcev ter razvila inovativne pristope k poučevanju plesa. Njene koreografije redno prejemajo priznanja na domačih in mednarodnih tekmovanjih. Prejemnica plakete Mete Vidmar je s svojimi koreografijami pustila pečat na mnogih odrih in festivalih ter s projektom Potrkaj na vsaka vrata približala ples najmlajšim.
Vita Osojnik je plesalka, koreografinja in plesna pedagoginja, ki premika meje med sodobnim plesom in baletnimi tehnikami. Po študiju na priznani plesni akademiji SEAD v Salzburgu je svoje znanje prenesla v številne pedagoške in umetniške projekte doma in v tujini, med drugim poučuje na ŠUGLI, SVŠGL in SEAD-u ter ustvarja na področju uličnega gledališča. V zadnjih letih se najbolj posveča režiji, koreografiji in performativnim praksam uličnega gledališča. Je avtorica in soustvarjalka številnih celovečernih plesnih predstav in projektov na področju ulične umetnosti.
Za uedeležbo na dogodku je potrebno rezervirati breplačne vstopnice. To zelo enostavno storite na spletni strani kjnižnice: https://www.mkk.si/asset/rSiRA7MrmY5ZXhLgS

Delavnica Dva leteča in en bos - “tukaj in zdaj”
2025-03-21 17:00 - 2025-03-22 13:00 | Družbeni dom Grosuplje, Adamičeva cesta 16, Grosuplje, 1290, Slovenia
Začetna plesna delavnica je namenjena pedagogom in mentorjem plesnih skupin. Spoznali bomo, kako razvijati ustvarjalnost skozi gibanje, kako prepoznati in ceniti materiale, ki nastajajo z improvizacijo ter kako uporabiti te metode pri delu z otroki. Metode dela in vsebina:

Interaktivne delavnice in diskusije: Skupaj bomo raziskovali gibalne materiale, nastale skozi improvizacijo, ki so temelj ustvarjalnega plesa za različno starostno populacijo.

Skupinske naloge in releksije: Preko sodelovanja bomo poglabljali razumevanje in izkušnje ter spodbujali osebno rast.

Uporaba kreativnih tehnik: Razvijali bomo prisotnost in radovednost skozi ustvarjalne pristope.

Potrebujete pisalo, zvezek in udobno opremo za gibanje ter raziskovanje. Pripravite se na odprt um in željo po raziskovanju trenutka. Cilj seminarja je predstaviti preproste, a učinkovite pristope za plesno dejavnost – ne samo kot umetniški izraz, temveč kot orodje za spodbujanje ustvarjalnega gibanja in mišljenja pri otrocih. Naj bo seminar prostor za radovednost, raziskovanje in prisotnost – za vas, ki želite odkrivati nove poti in ustvarjati v gibanju. Seminar vodi SAŠA LONČAR, ki je priznana plesna pedagoginja in koreograinja, ustanoviteljica in umetniška vodja KD Qulenium v Kranju in Ljubljani. Vsako leto organizira festival odrske umetnosti Kalejdoskop in raziskovalno-ustvarjalni poletni tabor mladih na Mašunu. Skozi ustvarjalne procese z bujno domišljijo, odprtostjo, drznostjo, odličnim občutkom vodenja, spodbuja otroško plesno ustvarjalnost in bogati njihovo osebno gibalno izraznost. S svojimi plesalci sodeluje na pomembnih prireditvah in festivalih doma in v tujini (Francija, Indonezija, Indija, Hrvaška, Danska, Srbija). Za umetniške ustvarjalne in pedagoške dosežke je prejela plaketo Mete Vidmar in na 9. slovenskem bienalu Gibanica 2019 nagrado Ksenije Hribar.

Plesni ognjemet 2024: plesno-gledališka predstava Hortus Conclusus - vrt
2024-12-15 19:00 - 20:00 | Prešernovo gledališče Kranj, Glavni trg 6, Kranj, 4000, Slovenia
Vabimo vas na praznovanje 25-letnice delovanja KD Qulenium. Druga predstava večera se bo odvila 15. 12. 2024 ob 19.00 v Prešernovem gledališču Kranj in bo izvedena v sklopu programa ob 30-letnici delovanja gledališča Muzeum.

Plesni ognjemet 2024: predstava Kaplja
2024-12-15 17:00 - 18:00 | Prešernovo gledališče Kranj, Glavni trg 6, Kranj, 4000, Slovenia
Vabimo vas na praznovanje 25-letnice delovanja KD Qulenium, ki ga bomo obeležili z dvema predstavama. Prva med njima, z naslovom Kaplja, bo izvedena s strani plesalcev KD Qulenium Kranj.
